

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2021. december 13-i rendes ülésére**

**Napirend tárgya:**

**Tájékoztató az önkormányzat által értékesítésre kijelölt ingatlanokról**

**A napirendet tárgyaló ülés dátuma**: **2021.12.13.**

**A napirendet tárgyaló ülés:** **Pénzügyi bizottság,**

**Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:** 83 /2021. (IX.06.) Önkormányzati határozat

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A képviselő-testület 83/2021. (IX.06.) Önkormányzati határozattal a forgalomképes önkormányzati tulajdonú ingatlanok közül értékesítésre kijelölte a Telki 158 hrsz-ú és 1458 hrsz-ú ingatlanokat.

2021. nyarán értékbecslés készült az ingatlanokról, melyben az alábbi árak kerültek megállapításra:

|  |  |  |  |  |
| --- | --- | --- | --- | --- |
| **Hrsz.** | **Természetben** | **Területe (m2)** | **Övezeti besorolás, megnevezés** |  **Becsült forgalmi érték** |
| 158 | Fő utca 12. | 1320 | Vt-Fk (Településközpont vegyes terület ) „kivett” lakóház és udvar  | **48 661 000 Ft +ÁFA** |
| 1458 | Szajkó utca 34 | 7568 | K-Kfr (Kutatás-fejlesztés és rekreáció területe) | **156 200 000 Ft + ÁFA** |

A képviselő-testület 83 /2021. (IX.06.) Önkormányzati határozattal a forgalomképes önkormányzati tulajdonú ingatlanok közül értékesítésre kijelölte az alábbi áron:

|  |  |  |  |  |
| --- | --- | --- | --- | --- |
| **Hrsz.** | **Természetben** | **Területe (m2)** | **Övezeti besorolás, megnevezés** |  **Hirdetési ár** |
| 158 | Fő utca 12. | 1320 | Vt-Fk \* (Településközpont vegyes terület )  | **80 000 000 Ft +ÁFA** |
| 1458 | Szajkó utca 34 | 7568 | K-Kfr \*\* (Kutatás-fejlesztés és rekreáció területe)  | 1. **000 000 Ft + ÁFA**
 |

*\*A falusias építészeti hagyományokat, vagy életmódot őrző lakóterület 3,5 m-es épületmagasságot meg nem haladó, elsősorban lakó rendeltetésű épületek, továbbá a lakosságot szolgáló, környezetre jelentős hatást nem gyakorló kereskedelmi, szolgáltató építmények elhelyezésére szolgál.*

\*\* *kizárólag oktatási, kutatás-fejlesztési, művelődési, sport és rekreációs célú intézmény helyezhető el, valamint kiegészítő, illetve kiszolgáló jelleggel az elsődleges használathoz kapcsolódó szállás jellegű, kiskereskedelmi, vendéglátó és szolgáltató rendeltetés, szolgálati lakás a fő funkció zavartalan működésének feltételével kialakítható. A kutatás-fejlesztési létesítményekben vegyi-bakterológiai, továbbá ipari kutatás nem folytatható.*

Az önkormányzat stratégiája az, hogy társasház építésre alkalmas telkeket többet ne adjon el. A kijelölt területek eladásával forráshoz juthat az önkormányzat szolgálati lakásépítésre és egyéb önkormányzati beruházások megvalósításának biztosításához.

Az ingatlanok értékesítésére meghirdetett pályázat szeptember óta háromszor került meghirdetésre Telki online fórumain és a piacvezető ingatlan portálon (az ingyenes verzióban szöveges leírás és 3 alaprajz tölthető fel), legutóbb 2022. január 13-ig szóló pályázati határidővel. A piacvezető ingatlan portálon 2021. szeptember óta összesen 21-en látogatták meg a hirdetéseket, konkrét érdeklődés nem volt, pályázat nem érkezett.

Időközben a Fő utcai ingatlan hasznosítására lakossági megkeresések érkeztek. Amennyiben a jelenlegi pályázati kör is eredménytelen lesz a képviselő-testület mérlegelheti, hogy a korábbi határozatát módosítja és módosít a pályázati feltételeken, vagy elveti az egyik, vagy mindkét ingatlan értékesítési szándékát, vagy egyéb formában hasznosítja az érintett ingatlanokat.

Telki, 2021. december 9. Deltai Károly

polgármester

**Határozati javaslat**

**Telki Község Önkormányzat**

**Képviselő-testületének**

**…/2021.(XII…….) önkormányzati határozata**

**Tájékoztató az önkormányzat által értékesítésre kijelölt ingatlanokról**

Telki község Önkormányzat képviselő-testülete úgy határozott, hogy az önkormányzat tulajdonában lévő forgalomképes ingatlanok hasznosításáról szóló tájékoztatást elfogadja.

Felelős: polgármester

Határidő: azonnal